जनकल्याण शिविरों में हुआ 11,673 मरीजों का उपचार
सिरोही | जिलेमें गत 14 अक्टूबर 2016 से शुरु हुए पंडित दीनदयाल उपाध्याय जनकल्याण पंचायत शिविर 17 फरवरी 2017 तक आयोजित किए गए। इसमें जिले में 162 ग्राम पंचायतों पर आयोजित जनकल्याण पंचायत शिविरों में चिकित्सा एवं स्वास्थ्य विभाग की ओर से चिकित्सा शिविरों का आयोजन किया गया, जिसमें 11673 मरीजों का उपचार किया गया। मुख्य चिकित्सा एवं स्वास्थ्य अधिकारी डॉ. सुशील कुमार परमार ने बताया कि जिले में आयोजित हुए इन शिविरों में कुल 11673 मरीजों का उपचार किया गया, जिसमें से 767 मरीजों को उच्च चिकित्सा संस्थानों में उपचार के लिए रेफर किया गया। उन्होंने बताया कि पंचायत समिति सिरोही, आबूरोड, शिवगंज, रेवदर और पिंडवाड़ा की 162 ग्राम पंचायतों पर आयोजित चिकित्सा शिविरों में 3573 पुरुषों और 3837 महिलाओं समेत कुल 7410 मरीजों के ब्लडप्रेशर की जांच की गई।
hin_Deva hin_Deva